Radisson Blu Royal Hotel

Radisson Blu Royal Hotel on Radisson Blu -ketjuun kuuluva hotelli Helsingin Kampissa vastapäätä Kampin metroasemaa, osoitteessa Runeberginkatu 2. Hotelli täyttää Runeberginkadun, Malminkadun ja Salomonkadun välisen kolmionmuotoisen korttelin. Vuonna 1991 valmistuneen hotellin on suunnitellut arkkitehti Ilmo Valjakka.

Royal-hotelli, alkuperäiseltä nimeltään Radisson SAS Royal Hotel, oli silloisen Radisson SAS -hotelliketjun ensimmäinen hotelli Suomessa.25-vuotias hotellilegenda Royal on lunastanut paikkansa suosittuna tapahtumatalona Cision News 16.6.2016. Viitattu 30.5.2021. Sen rakennutti työeläkevakuutusyhtiö Varma vuonna 1991.Eeva Järvenpää: Kampin palvelukeskuksen juhlasalissa tanssitaan kahtena päivänä viikossa (tilaajille) Helsingin Sanomat 14.9.2008. Viitattu 30.5.2021. Kortteli oli sitä ennen ollut vuosikymmeniä tyhjillään, koska paikalla aiemmin sijainneet Turun kasarmin aikaiset varastorakennukset ja puiset vuokratalot oli purettu jo 1960-luvulla toteutumattoman linja-autoasemasuunnitelman tieltä.Eeva Järvenpää: Rakkarinniemi oli pelottavaa seutua (tilaajille) Helsingin Sanomat 14.9.2008. Viitattu 30.5.2021.

Hotellin liiketoiminnasta vastaa S-ryhmän omistama Sokotel. Hotellissa on 262 huonetta. Se oli valmistuessaan Helsingin neljänneksi suurin hotelli.Irja Båsk: SAS avaa uuden liikemieshotellin Helsingin Kampin kolmioon Hotellin johtaja ennustaa Helsinkiin kovaa taistelua asiakkaista (tilaajille) Helsingin Sanomat 11.6.1991. Viitattu 30.5.2021.

Hotellirakennus on postmodernin arkkitehtuurityylin edustajana tunnetun Ilmo Valjakan päätöitä. Hotellin kahdeksanteen kerrokseen nouseva lasiseinäinen maisemahissi oli lajissaan Suomen ensimmäinen. Muotoilija Yrjö Kukkapuro on suunnitellut hotelliin tuoleja. Sisustus uusittiin vuonna 2004 Kaisa Blomstedtin suunnitelman mukaan. Rakennukseen kuuluu kaksi erillistä pääsiipeä ja niitä yhdistävä matalampi lasiseinäinen osa. Malminkadun toisella puolella sijaitseva Helsingin synagoga näkyy hotellin matalan keskiosan yli Runeberginkadulle. Hotelliin on esitetty laajennusta, jota on arvosteltu siitä, että toteutuessaan se peittäisi synagogan näkyvyyden.Juhana Heikonen: ”Helsingin hallinnon rapauttaminen ja uhat kulttuuriympäristölle”, s. 156–158 teoksessa Kenen kaupunki? Helsingin kaupunkisuunnittelu ja kulttuuriympäristö törmäyskurssilla (toim. Harri Hautajärvi, Juhana Heikonen, Petteri Kummala, Timo Tuomi). Docomomo Suomi, Helsinki 2021. Artikkelin verkkoversio

Yhdysvaltain ulkoministeri Antony Blinken yöpyi hotellissa vieraillessaan Helsingissä kesäkuussa 2023Sami Takala: Täällä Blinken yöpyi – Sviitti maksaa yli kaksituhatta euroa yöltä Helsingin Sanomat 2.6.2023. Viitattu 10.6.2023. ja Yhdysvaltain presidentti Joe Biden heinäkuussa 2023. Arvovieraiden tavanomainen majapaikka, valtion vierastalo Munkkiniemessä, oli tuolloin remontissa.

Lähteet

Aiheesta muualla

Hotelli Radissonin sivulla

Luokka:Helsingin hotellit
Luokka:Kamppi
Luokka:Radisson Hotels & Resorts
Luokka:Ilmo Valjakan suunnittelemat rakennukset